VSC sklep Cp 2165/2005
Datum: 2006-02-09T01:00:00.000+01:00
ecli: ECLI:SI:VSCE:2006:CP.2165.2005
sodisce: Višje sodišče v Celju
oddelek: Civilni oddelek
institut: nagrada - stroški izvršitelja - rubež
jedro: Za obračun nagrade se upošteva skupna vrednost terjatve, ki je sestavljena iz glavnice, obresti in stroškov.

Za skupno vrednost dolga je nujen obrestni izračun, zato predstavlja potreben strošek izvršbe.

 
zveza: ZIZ člen 38.  Pravilnik o tarifi za plačilo dela izvršiteljev in o povračilu stroškov v zvezi z njihovim delom tarifna številka 3.

## Jedro

Za obračun nagrade se upošteva skupna vrednost terjatve, ki je sestavljena iz glavnice, obresti in stroškov.

Za skupno vrednost dolga je nujen obrestni izračun, zato predstavlja potreben strošek izvršbe.

## Izrek

Pritožbi se ugodi in se sklep sodišča prve stopnje tako spremeni, da se izvršitelju B. P. odmerijo stroški v znesku 32.282,40 SIT.

## Obrazložitev

Z izpodbijanim sklepom je sodišče odmerilo stroške v znesku 6.790,40 SIT.

Proti takšnemu sklepu se je pritožil izvršitelj in zahteva za neizveden rubež na strani upnika nagrado v višini 25 %. Za izračun obresti po tar. št. 1 pa zahteva nagrado 2.500,00 SIT.

Pritožba je utemeljena.

Po tar. št. 3 Pravilnika o tarifi za plačilo dela izvršiteljev sta enako vrednotena neuspešen in neizveden rubež in sicer s 25 % polne vrednosti. Glede na to je treba izvršitelju priznati še 25 % polne vrednosti nagrade, to je še dodaten znesek 18.750,00 SIT.

Po čl. 3 cit. Pravilnika se upošteva skupna vrednost terjatve, ki je sestavljena iz glavnice, obresti in iz stroškov.

Skupno vrednost terjatve ni mogoče izračunati brez izračuna zamudnih obresti. Glede na to gre za potrebne stroške izvršbe in je treba izvršitelju priznati še dodatnih 2.500,00 SIT. Izvršitelju je torej potrebno skupaj z DDV priznati nagrado v znesku 32.282,40 SIT.